**POSTUPAK NABAVE TEMELJEM PRAVILA O PROVEDBI POSTUPAKA NABAVA ZA NEOBVEZNIKE ZAKONA O JAVNOJ NABAVI, VERZIJA 4**

**NAZIV PROJEKTA: Povećanje konkurentnosti društva PREMIFAB uvođenjem informacijsko komunikacijske tehnologije**

**NAZIV NABAVE: Nabavka poslovno-informacijskog sustava i edukacija**

**DATUM OBJAVE: 08.04.2020.**

**POZIV NA DOSTAVU PONUDA**

1. **OPĆI PODACI**
   1. Naziv naručitelja: PREMIFAB društvo s ograničenom odgovornošću za projektiranje i proizvodnju
   2. Adresa: Poduzetnička ulica 8, Kerestinec (Grad Sveta Nedelja)
   3. Broj telefona/e-mail: +385 01 513 086; +385 91 554 7879; [igor.oreski@premifab.hr](mailto:igor.oreski@premifab.hr)
   4. Kontakt osoba: Igor Oreški

Ne postoje gospodarski subjekti s kojima je Naručitelj u sukobu interesa u smislu članaka 76. i 77. Zakona o javnoj nabavi (NN 120/16).

**2. OPIS PREDMETA NABAVE/TEHNIČKE SPECIFIKACIJE**

Predmet nabave je **nabavka poslovno-informacijskog sustava i edukacija** u provedbi projekta „*Povećanje konkurentnosti društva PREMIFAB uvođenjem informacijsko komunikacijske tehnologije“.* Tehničke specifikacije, kao i sve relevantne tehničke pojedinosti predmeta nabave navedeni su u Tehničkim specifikacijama, prilog E ovog Poziva na dostavu ponuda. Količine predmeta nabave navedene su u Troškovniku prilogu B ovog Poziva na dostavu ponuda.

Predmet nabave nije podijeljen na grupe.

**3. TROŠKOVNIK I TEHNIČKE SPECIFIKACIJE**

Ponuditelj je dužan popuniti troškovnik na izvornom predlošku (Prilog B ovog Poziva na dostavu Ponuda), bez mijenjanja, ispravljanja i prepisivanja izvornog teksta. Ponuditelj mora ispuniti jediničnim cijenama sve stavke na način kako je to definirano u troškovniku. Ponuditelj izražava cijenu ponude u kunama (HRK). Cijena ponude piše se brojkama. U cijenu ponude bez poreza na dodanu vrijednost moraju biti uračunati svi troškovi i popusti. Cijena je nepromjenjiva tijekom trajanja ugovora.

Ponuditelj je dužan popuniti obrazac tehničkih specifikacija (prilog E ovog Poziva) sa oznakom DA ili NE. Ponuditelj može popuniti dio namijenjen za Napomene. Definirane tehničke specifikacije predstavljaju minimalne tehničke karakteristike. Kako bi se ponuda prihvatila, svaka tehnička specifikacija mora biti označena oznakom DA od strane ponuditelja. Ako ponuditelj promijeni tekst ili ponudi uslugu sa manjim tehničkim karakteristikama od traženih, Naručitelj će ponudu smatrati neprihvatljivom i ponuda će biti isključena.

Za sve proizvođače, tipove proizvoda, standarde ili norme koji su navedeni u tehničkim specifikacijama primjenjuje se „ili jednakovrijedno“.

**4. KRITERIJ ZA ODABIR PONUDE**

Kriterij za odabir ponude je **najniža cijena.**

Ponuda koja zadovoljava sve uvjete iz Poziva za dostavu ponuda i ima najnižu cijenu smatra se najpovoljnijom ponudom. Ako su dvije ili više valjanih ponuda jednako rangirane prema kriteriju za odabir ponude koji je najniža cijena, Naručitelj će kao najpovoljniju ponudu odabrati ponudu koja je zaprimljena ranije.

**5. ROK I MJESTO IZVRŠENJA PREDMETA NABAVE**

Krajnji rok izvršenja predmeta nabave je **75 dana od dana sklapanja ugovora.**

Mjesto izvršenja je PREMIFAB d.o.o., Poduzetnička ulica 8, Kerestinec (Grad Sveta Nedelja).

**6. ROK I ADRESA ZA DOSTAVU PONUDE**

Ponuda se dostavlja u zatvorenoj omotnici, osobno ili poštom, najkasnije **do 22.04.2020. do 10:00 h** na adresu: PREMIFAB d.o.o., Poduzetnička ulica 8, Kerestinec (Grad Sveta Nedelja).

**7. NAČIN I UVJETI PLAĆANJA**

Naručitelj će plaćanje izvršiti na poslovni račun odabranog ponuditelja, a u slučaju zajednice ponuditelja Naručitelj neposredno plaća svakom članu zajednice ponuditelja za onaj dio ugovora koji je on izvršio, ako zajednica ponuditelja ne odredi drugačije. U slučaju podugovaratelja naručitelj plaća neposredno svakom podugovaratelju za onaj dio ugovora koji je on izvršio.

Plaćanje će se vršiti na sljedeći način:

* 100% iznosa - 60 dana od dana izvršenja predmeta nabave.

**8. UVJETI I ZAHTJEVI KOJE MORAJU ISPUNJAVATI POTENCIJALNI PONUDITELJI**

Naručitelj će **isključiti ponuditelja** iz postupka nabave ukoliko:

1. je on ili osoba ovlaštena za njegovo zakonsko zastupanje pravomoćno osuđena za kazneno djelo sudjelovanje u zločinačkoj organizaciji, korupcije, prijevare, terorizma, financiranja terorizma, pranja novca, dječjeg rada ili drugih oblika trgovanja ljudima,
2. nije ispunio obavezu plaćanja dospjelih poreznih obveza i obveza za mirovinsko i zdravstveno osiguranje, osim ako mu prema posebnom zakonu plaćanje tih obveza nije dopušteno ili je odobrena odgoda plaćanja,
3. je lažno predstavio ili pružio neistinite podatke u vezi s uvjetima koje je Naručitelj naveo kao razloge za isključenje ili uvjete kvalifikacije.
4. je u stečaju, predstečaju, insolventan ili u postupku likvidacije, ako njegovom imovinom upravlja stečajni upravitelj ili sud, ako je obustavio poslovne aktivnosti ili je u bilo kakvoj istovrsnoj situaciji koja proizlazi iz sličnog postupka prema nacionalnim zakonima i propisima,
5. je u posljednje dvije godine do početka postupka nabave učinio težak profesionalni propust koji Naručitelj može dokazati na bilo koji način.

Nepostojanje razloga za isključenje ponuditelj će dokazati Izjavom koju dostavlja s ponudom. Obrazac Izjave nalazi se u prilogu C ovog Poziva.

*U slučaju zajednice ponuditelja, svi članovi zajednice moraju dokazati da ne postoje razlozi isključenja (dostaviti prilog C). Ukoliko gospodarski subjekt namjerava dio ugovora o nabavi dati u podugovor jednom ili više podugovaratelja, svi podugovaratelji moraju dokazati da ne postoje razlozi isključenja (dostaviti prilog C).*

Naručitelj od ponuditelja zahtijeva podnošenje sljedećih **dokaza pravne i poslovne sposobnosti**:

1. Naručitelj od ponuditelja zahtijeva dokaz o upisu u odgovarajući registar koji se vodi u državi njegova poslovnog nastana. Gospodarski subjekt u ponudi dostavlja izjavu. Izjavu daje osoba po zakonu ovlaštena za zastupanje gospodarskog subjekta. Obrazac izjave nalazi se u prilogu D ovog Poziva.

*U slučaju zajednice ponuditelja, svi članovi zajednice moraju dokazati pravnu i poslovnu sposobnost (dostaviti prilog D).* *Ukoliko gospodarski subjekt namjerava dio ugovora o nabavi dati u podugovor jednom ili više podugovaratelja, svi podugovaratelji moraju dokazati pravnu i poslovnu sposobnost (dostaviti prilog D).*

**9. TRAŽENA JAMSTVA**

Naručitelj od gospodarskih subjekata traži dostavu sljedećeg jamstva:

1. **Jamstvo za ozbiljnost ponude** – Ponuditelj je obvezan uz ponudu priložiti jamstvo za ozbiljnost ponude u obliku bjanko zadužnice solemnizirane od strane javnog bilježnika u iznosu od 7.000,00 HRK u izvorniku s važenjem do isteka roka valjanosti ponude, za slučaj odustajanja ponuditelja od svoje ponude u roku njezine valjanosti, neprihvaćanja ispravka računske greške, odbijanja potpisivanja ugovora o nabavi.

Umjesto navedenog jamstva, ponuditelj može dati novčani polog u traženom iznosu te unutar ponude dostaviti dokaz o uplati. Novčani polog uplaćuje se u korist Naručitelja sa sljedećim podacima:

IBAN: HR5723400091511046579

MODEL: HR 00

POZIV NA BROJ: OIB ponuditelja

SVRHA UPLATE: jamstvo za ozbiljnost ponude

**9. NAVOD O DOKUMENTACIJI KOJU PONUDITELJ MORA DOSTAVITI**

1. Ponudbeni list (prilog A)
2. Troškovnik (prilog B)
3. Izjavu (prilog C)
4. Izjavu (prilog D)
5. Tehničke specifikacije (prilog E)
6. Jamstvo za ozbiljnost ponude/dokaz o uplati

Ponuditelj dostavlja dokumentaciju u originalu ili u preslici, osim Jamstva za ozbiljnost ponude koje se dostavlja u originalu. Naručitelj zadržava pravo, prilikom pregleda i ocjene ponuda, zatražiti od najpovoljnijeg ponuditelja dostavu originala ili ovjerenih preslika traženih dokumenata.

**10. POJAŠNJENJE I IZMJENA POZIVA NA DOSTAVU PONUDA**

Ako se tijekom objave ukaže potreba za izmjenom poziva na dostavu ponude (ako gospodarski subjekt zahtijeva dodatne informacije, objašnjenja ili izmjene u vezi s uvjetima iz poziva na dostavu ponuda tijekom roka za dostavu ponuda), ista će biti transparentno i istovremeno objavljena (i dostavljena, u slučaju kada je poziv na dostavu ponude poslan na više gospodarskih subjekata) kako bi svi gospodarski subjekti bili upoznati s izmjenom. Rok za dostavu ponude će se primjereno produljiti ako je rok za dostavu ponude kraći od 8 dana od dana objave izmjene.

**11. PREGLED I OCJENA PONUDA**

Nakon isteka roka za dostavu ponuda, Naručitelj će provjeriti sadržaj podnesenih ponuda, usporediti ih sa tehničkim specifikacijama i/ili opisom posla predmeta nabave te utvrditi jesu li ispunjeni svi propisani uvjeti nadmetanja.

Ako su informacije ili dokumentacija koje je trebao dostaviti gospodarski subjekt nepotpuni ili pogrešni ili se takvima čine ili ako nedostaju određeni dokumenti, Naručitelj može, poštujući načela jednakog tretmana i transparentnosti, zahtijevati od dotičnih gospodarskih subjekata da razjasne, upotpune ili dostave nužne informacije ili dokumentaciju u primjerenom roku ne kraćem od pet dana.

## 12. MOGUĆNOST IZMJENE UGOVORA U SLUČAJU NEPREDVIDLJIVIH OKOLNOSTI

U slučaju novonastalih uvjeta uzrokovanih nepredvidljivim okolnostima koje su nastupile nakon potpisa ugovora, te ako je ta promjena objektivno opravdana, naručitelj i odabrani ponuditelj će pristupiti izmjenama ugovora.

## 13. PREDSTAVKE

Ponuditelj može podnijeti predstavku ako smatra da je njegova ponuda trebala biti odabrana kao najbolja, ali je to onemogućeno zbog postupanja Naručitelja protivno odredbama ovog Poziva na dostavu ponuda zbog kojeg je:

* neopravdano isključen iz postupka nabave
* njegova ponuda neopravdano odbijena, ili
* evaluacija ponude protivna uvjetima i kriterijima poziva na dostavu ponuda i odredbama Postupaka nabave

Predstavka se podnosi u pisanom obliku u roku od osam (8) dana od dana primitka Odluke o odabiru ili Odluke o poništenju i obavijesti, Posredničkom tijelu razine 2 (PT2) na adresu:

Hrvatska agencija za malo gospodarstvo, inovacije i investicije, Ksaver 208, Zagreb

Podnositelj mora presliku predstavke dostaviti Naručitelju istovremeno sa slanjem predstavke PT2. Podnositelj mora u predstavci obrazložiti svoje navode. Podnošenje predstavke ne zaustavlja sklapanje ugovora o nabavi.

Podnositelj predstavke koji je pretrpio štetu zbog povreda Postupaka nabave ima mogućnost naknade štete pred nadležnim sudom prema općim propisima o naknadi štete.

**PRILOG A**

**PONUDBENI LIST**

**NARUČITELJ:** PREMIFAB d.o.o., Poduzetnička ulica 8, Kerestinec (Grad Sveta Nedelja), OIB: 53209784748

**PREDMET NABAVE:** nabavka poslovno-informacijskog sustava i edukacija

**PONUDITELJ**

|  |  |
| --- | --- |
| Naziv ponuditelja |  |
| Adresa ponuditelja |  |
| OIB |  |
| Broj računa/IBAN |  |
| Navod o tome je li ponuditelj u sustavu poreza na dodanu vrijednost | DA NE |
| Kontakt podaci ponuditelja (ime i prezime, e-mail, telefon) |  |

**PODACI O CIJENI**

|  |  |
| --- | --- |
| Cijena ponude bez poreza na dodanu vrijednost u HRK |  |
| Iznos poreza na dodanu vrijednost u HRK |  |
| Cijena ponude s porezom na dodanu vrijednost u HRK |  |

**PODACI O PODUGOVARATELJU/ČLANU ZAJEDNICE PONUDITELJA (ukoliko je primjenjivo)**

|  |  |
| --- | --- |
| Naziv i adresa podugovaratelja/člana zajednice ponuditelja |  |
| OIB |  |
| Opis/količina/postotni udio koji se daje u podugovor |  |

**Rok valjanosti ponude:** 45 dana od dana isteka roka za dostavu ponuda

U\_\_\_\_\_\_\_\_\_\_\_\_\_\_dana\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_

pečat i potpis

# PRILOG C

**IZJAVA PONUDITELJA**

kojom ja \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(ime i prezime, adresa, osobni identifikacijski broj)*

kao po zakonu ovlaštena osoba za zastupanje gospodarskog subjekta \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(naziv i sjedište gospodarskog subjekta, identifikacijski broj)*

**pod materijalnom i kaznenom odgovornošću izjavljujem da**

1. ponuditelj niti osoba ovlaštena za zastupanje nisu pravomoćno osuđeni za kazneno djelo sudjelovanja u zločinačkoj organizaciji, korupciju, prijevaru, terorizam, financiranje terorizma, pranje novca, dječjeg rada ili drugih oblika trgovanja ljudima;
2. su ispunili obavezu plaćanja dospjelih poreznih obveza i obveza za mirovinsko i zdravstveno osiguranje, osim ako mu prema posebnom zakonu plaćanje tih obveza nije dopušteno ili je odobrena odgoda plaćanja
3. se nisu lažno predstavili ili pružili neistinite podatke u vezi s uvjetima koje je Naručitelj naveo kao razloge za isključenje ili uvjete sposobnosti
4. nisu u stečaju, predstečaju, insolventni ili u postupku likvidacije te njihovom imovinom ne upravlja stečajni upravitelj ili sud, nisu obustavili poslovne aktivnosti te nisu u bilo kakvoj istovrsnoj situaciji koja proizlazi iz sličnog postupka prema nacionalnim zakonima i propisima
5. u posljednje dvije godine do početka postupka nabave nije učinio težak profesionalni propust koji Naručitelj može dokazati na bilo koji način

U \_\_\_\_\_\_\_\_\_\_\_\_\_\_\_\_\_\_\_\_\_dana\_\_\_\_\_\_\_\_\_\_\_\_\_\_\_\_\_\_

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

pečat i potpis

# PRILOG D

**IZJAVA PONUDITELJA**

kojom ja \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(ime i prezime, adresa, osobni identifikacijski broj)*

kao po zakonu ovlaštena osoba za zastupanje gospodarskog subjekta \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(naziv i sjedište gospodarskog subjekta, identifikacijski broj)*

**pod materijalnom i kaznenom odgovornošću izjavljujem da je**

Gospodarski subjekt upisan u odgovarajući registar koji se vodi u državi našeg poslovnog nastana.

U \_\_\_\_\_\_\_\_\_\_\_\_\_\_\_\_\_\_\_\_\_dana\_\_\_\_\_\_\_\_\_\_\_\_\_\_\_\_\_\_

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

pečat i potpis